### 8.     Beslutning om anlægsbevilling til ekstra asfalt i 2021

**Åbent**

Sagsnr.: 326-2020-80334       J.nr.: 05.00.00           Dokumentnr.:
326-2020-343167

**Sagstype**

Beslutning.

**Resume og sagens baggrund**

På investeringsoversigten for 2021 er der afsat et
rådighedsbeløb på 11 mio. kr. til ekstra vejvedligeholdelse i by- og
landområder. Der søges om en anlægsbevilling til det samlede rådighedsbeløb på
11 mio. kr. til vejvedligehold 2021. Vedligeholdelsen omfatter kørebaner, fortove,
stier, pladser, vejafmærkning, skilte, afvanding og belysning.

**Indstillinger**

Direktøren indstiller, at der gives en anlægsbevilling på i
alt 11 mio. kr. finansieret af rådighedsbeløbet i 2021 til ekstra
vejvedligeholdelse i by- og landområder på kommunens veje.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

På investeringsoversigten for 2021 er der afsat et
rådighedsbeløb på i alt 11 mio. kr. til ekstra vejvedligehold og
belægningsarbejder i by- og landområder.

Der søges nu en anlægsbevilling på i alt 11 mio. kr. til
betaling for ekstra vejvedligehold af kommunens kørebaner, fortove, stier,
pladser, vejafmærkning, skilte, afvanding og belysning.

Prioriteringen af anlægsbeløbet skal i henhold til
budgetaftalens U44 besluttes af forligspartierne, og der fremlægges et særskilt
punkt omhandlende denne prioritering.

Det skal bemærkes, at Kommunalbestyrelsen i juni 2020
besluttede at fremrykke den ordinære anlægsbevilling på i alt 7,7 mio. kr. til
vejvedligeholdelse i byområder i 2021 til udførelse allerede i 2020. Der er
derfor med de 11 mio. kr. tale om helt ekstraordinære anlægsmidler til
kommunens veje.

Anlægsarbejdet for de ekstraordinære midler forventes
påbegyndt i marts 2021 og afsluttet i december 2021.

Der forventes driftsudgifter på 0 kr.

**Økonomiske konsekvenser**

Der er afsat et rådighedsbeløb på i alt 11 mio. kr. i 2021
til vejvedligehold 2021 i by- og landområder. Det bemærkes, at
restrådighedsbeløbet herefter udgør 0 kr.

[adresse] bemærkninger er indarbejdet i sagen.

**Teknik- og Miljøudvalgets møde
den 4. februar 2021:**

Anbefales.

**Økonomiudvalgets møde den 10.
februar 2021:**

Anbefales.